ডেম এমা টমসন, ডিবিই (; জন্ম: ১৫ এপ্রিল, ১৯৫৯) হলেন একজন ব্রিটিশ অভিনেত্রী ও চিত্রনাট্যকার। তিনি তার রহস্যময় নারীরূপ, সাহিত্যের উপযোগকরণ, এবং মাতৃস্থানীয় চরিত্রে অভিনয়ের জন্য প্রসিদ্ধ। চার দশকের পর্দা ও মঞ্চে কর্মজীবনে তিনি দুটি একাডেমি পুরস্কার, দুটি গোল্ডেন গ্লোব পুরস্কার, তিনটি বাফটা পুরস্কার ও একটি প্রাইমটাইম এমি পুরস্কার অর্জন করেছেন। নাট্যকলায় অবদানের জন্য ২০১৮ সালে রানী দ্বিতীয় এলিজাবেথ তাকে ডেম খেতাবে ভূষিত করেন।  ইংরেজ অভিনেতা এরিক টমসন ও স্কটিশ অভিনেত্রী ফিলিডা লয়ের ঘরে জন্ম নেওয়া টমসন কেমব্রিজ বিশ্ববিদ্যালয়ের নিউনহাম কলেজে পড়াশুনা করেন। ক্যামব্রিজে থাকাকালীন তিনি ফুটলাইট ট্রুপের সদস্য হন। কয়েকটি হাস্যরসাত্মক অনুষ্ঠানে কাজ করার পর তিনি ১৯৮৭ সালে বিবিসির দুটি টেলিভিশন ধারাবাহিক, টুট্টি ফ্রুট্টি ও ফরচুনস্‌ অব ওয়ার-এ অভিনয় করেন। এই দুটি ধারাবাহিকের জন্য তিনি শ্রেষ্ঠ অভিনেত্রী বিভাগে বাফটা টিভি পুরস্কার লাভ করেন। তার অভিনীত প্রথম চলচ্চিত্র হল ১৯৮৯ সালের প্রণয়ধর্মী হাস্যরসাত্মক দ্য টল গাই। ১৯৯০-এর দশকের শুরুর দিকে তাকে তার তৎকালীন স্বামী কেনেথ ব্র্যানার সাথে প্রায়ই বিভিন্ন চলচ্চিত্রে দেখা যেত। এই যুগল ব্রিটিশ গণমাধ্যমে জনপ্রিয় হয়ে ওঠেন এবং ডেড অ্যাগেইন (১৯৯১) এবং মাচ অডো অ্যাবাউট নাথিং (১৯৯৩) সহ আরও কয়েকটি চলচ্চিত্রে কাজ করেন।  ১৯৯২ সালে টমসন হাওয়ার্ডস এন্ড ছবিতে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার ও বাফটা পুরস্কার অর্জন করেন। ১৯৯৩ সালে দ্য রিমেইন্স অব দ্য ডে ছবিতে অভিনয়ের জন্য শ্রেষ্ঠ অভিনেত্রী এবং ইন দ্য নেম অব দ্য ফাদার ছবিতে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। ১৯৯৫ সালে টমসন সেন্স অ্যান্ড সেন্সিবিলিটি ছবির চিত্রনাট্য রচনা করেন এবং এতে শ্রেষ্ঠাংশে অভিনয় করেন। এই ছবির জন্য তিনি শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার ও শ্রেষ্ঠ অভিনেত্রী বিভাগে বাফটা পুরস্কার লাভ করেন। তার অন্যান্য উল্লেখযোগ্য চলচ্চিত্র ও টেলিভিশন নাটকগুলোর মধ্যে রয়েছে দ্য হ্যারি পটার চলচ্চিত্র ধারাবাহিক, উইট (২০০১), লাভ অ্যাকচুয়ালি (২০০৩), অ্যাঞ্জেলস ইন আমেরিকা (২০০৩), ন্যানি ম্যাকফি (২০০৫), স্ট্রেঞ্জার দ্যান ফিকশন (২০০৬), লাস্ট চান্স হার্ভি (২০০৮), মেন ইন ব্ল্যাক থ্রি (২০১২), ব্রেভ (২০১২), এবং বিউটি অ্যান্ড দ্য বিস্ট (২০১৭)। ২০১৩ সালে তিনি সেভিং মিস্টার ব্যাঙ্কস চলচ্চিত্রে অভিনয় করে প্রশংসিত হন এবং কয়েকটি পুরস্কারের মনোনয়ন লাভ করেন।  টমসন অভিনেতা গ্রেগ ওয়াইজকে বিয়ে করেন এবং লন্ডনে বসবাস করছেন। তাদের এক কন্যা এবং এক দত্তক নেওয়া পুত্র রয়েছে। তিনি একজন মানবাধিকার কর্মী ও পরিবেশবাদী। তিনি দ্য টেল অব পিটার র‍্যাবিট অবলম্বনে দুটি বই রচনা করেছেন।    প্রারম্ভিক জীবন  টমসন ১৯৫৯ সালের ১৫ই এপ্রিল লন্ডনের প্যাডিংটনে জন্মগ্রহণ করেন। তার মাতা স্কটিশ অভিনেত্রী ফিলিডা ল এবং তার পিতা এরিক টমসন মঞ্চের সাথে সম্পৃক্ত ছিলেন ও জনপ্রিয় শিশুতোষ টেলিভিশন ধারাবাহিক দ্য ম্যাজিক রাউন্ডঅ্যাবাউট-এর লেখক ও বর্ণনাকারী ছিলেন। তার ধর্মপিতা পরিচালক ও লেখক রোনাল্ড আয়ার। তার বোন সোফি টমসনও একজন অভিনেত্রী। তার পরিবার উত্তর লন্ডনের ওয়েস্ট হ্যামস্টিডে বসবাস করত। টমসন ক্যামডেন স্কুল ফর গার্লসে পড়াশোনা করেন। তিনি তার শৈশবের অধিকাংশ সময় স্কটল্যান্ডে কাটান এবং তার মাতামহ-মাতামহী ও মামাদের আবাসস্থল আর্ডেন্টিনিতে প্রায়ই যাতায়াত করতেন।   কর্মজীবন  টমসনের কর্মজীবনের বাঁক বদল হিসেবে উল্লেখ করা হয় মার্চেন্ট আইভরি প্রডাকশন্সের হাওয়ার্ডস এন্ড চলচ্চিত্রটিকে। ই. এম. ফরস্টারের একই নামের উপন্যাস অবলম্বনে নির্মিত চলচ্চিত্রটিতে তিনি অ্যান্থনি হপকিন্স ও ভানেসা রেডগ্রেভের সাথে অভিনয় করেন। এই চলচ্চিত্রে হাওয়ার্ডীয় ইংল্যান্ডে সামাজিক শ্রেণি ব্যবস্থার চিত্রায়ন ঘটে, এতে টমসন একটি বিত্তবান ও রক্ষণশীল পরিবারের ভাববাদী, বুদ্ধিদীপ্ত ও অগ্রসরমান নারী চরিত্রে অভিনয় করেন। তিনি এই চরিত্রের জন্য বারবার পরিচালক জেমস আইভরির নিকট চিঠি লিখেন, ফলে আইভরি তার অডিশন নিতে রাজি হন এবং তাকে এই চরিত্রে অভিনয়ের সুযোগ দেন। সমালোচক ভিনসেন্ট ক্যানবির মতে, এই চলচ্চিত্রটি টমসনকে ব্র্যানার নিকট থেকে সরে তার নিজের পথে আসতে সাহায্য করে।" চলচ্চিত্রটি মুক্তির পর রজার ইবার্ট লিখেন, "তিনি কেন্দ্রীয় চরিত্রে অসাধারণ: শান্ত, শ্লেষপূর্ণ, পর্যবেক্ষণশীল এবং ভেতর থেকে ইস্পাতের ন্যায় দৃঢ়।" হাওয়ার্ডস এন্ড চলচ্চিত্রটি ভূয়সী প্রশংসা লাভ করে, এবং অপ্রত্যাশিতভাবে ব্যবসা সফল হয়। চলচ্চিত্রটি নয়টি বিভাগে একাডেমি পুরস্কারের মনোনয়ন লাভ করে এবং তিনটি পুরস্কার জয়ের মধ্যে একটি টমসনের জন্য শ্রেষ্ঠ অভিনেত্রী বিভাগে একাডেমি পুরস্কার। এছাড়া তিনি নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার ও শ্রেষ্ঠ অভিনেত্রী বিভাগে বাফটা পুরস্কার অর্জন করেন।  থাম্ব|200px|বাম|২০১৩ সালে টরন্টো আন্তর্জাতিক চলচ্চিত্র উৎসব-এ দ্য লাভ পাঞ্চ-এর উদ্বোধনী প্রদর্শনীতে টমসন ১৯৯৫ সালের সেন্স অ্যান্ড সেন্সিবিলিটি দিয়ে টমসনের একাডেমি পুরস্কারের সফলতার ধারাবাহিকতা বজায় থাকে। এই চলচ্চিত্রটিকে ১৯৯০-এর দশকের জেন অস্টেনের সৃষ্টিকর্মের একাধিক চলচ্চিত্ররূপের মধ্যে সবচেয়ে জনপ্রিয় ও নিখুঁত বলে গণ্য করা হয়। আজীবন অস্টেনের রচনার ভক্ত টমসনকে তার টমসন ধারাবাহিক স্কেচের উপর ভিত্তি করে চলচ্চিত্রটির চিত্রনাট্য রচনার জন্য নিযুক্ত করা হয়। তিনি এই চিত্রনাট্য রচনার জন্য পাঁচ বছর ব্যয় করেন এবং এলিনর ড্যাশউড চরিত্রে অভিনয় করেন, যদিও তখন ৩৫ বছর বয়সী টমসন সাহিত্যের চরিত্রের চেয়ে ১৬ বছর বড় ছিলেন। অ্যাং লি পরিচালিত চলচ্চিত্রটি ভূয়সী প্রশংসা লাভ করে এবং এটি টমসনের কর্মজীবনের সর্বোচ্চ আয়কারী চলচ্চিত্রের একটি। টমসন এই ছবির জন্য শ্রেষ্ঠ অভিনেত্রী বিভাগে তার তৃতীয় একাডেমি পুরস্কারের মনোনয়ন লাভ করেন এবং শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার অর্জন করেন, যার ফলে তিনি অভিনয় ও লেখনীর জন্য অস্কার প্রাপ্ত একমাত্র ব্যক্তি। এছাড়া তিনি শ্রেষ্ঠ অভিনেত্রী বিভাগে বাফটা পুরস্কার ও শ্রেষ্ঠ চিত্রনাট্য বিভাগে গোল্ডেন গ্লোব পুরস্কার লাভ করেন।  প্রণয়ধর্মী হাস্যরসাত্মক চলচ্চিত্র দ্য লাভ পাঞ্চ (২০১৩)-এ টমসন স্বামীর নিকট থেকে বিচ্ছেদপ্রাপ্ত স্ত্রী চরিত্রে অভিনয় করেন, তারা দুজন মিলে স্বামীর প্রাক্তন বসের হীরা চুরি করেন। চলচ্চিত্রটি টরন্টো আন্তর্জাতিক চলচ্চিত্র উৎসবে প্রদর্শিত হয়। ২০১৭ সালে টমসন ডিজনির ১৯৯১ সালের অ্যানিমেটেড বিউটি অ্যান্ড দ্য বিস্ট চলচ্চিত্রের লাইভ-অ্যাকশন চলচ্চিত্ররূপে মিসেস পটস চরিত্রে কণ্ঠ দেন। এতে তার হ্যারি পটার চলচ্চিত্র ধারাবাহিকের সহশিল্পী এমা ওয়াটসন বেল চরিত্রে এবং ড্যান স্টিভেন্স বিস্ট চরিত্রে অভিনয় করেন। চলচ্চিত্রটি ইতিবাচক পর্যালোচনা লাভ করে এবং বিশ্বব্যাপী ১.২ বিলিয়ন মার্কিন ডলার আয় করে, যা সর্বোচ্চ আয়কারী লাইভ-অ্যাকশন সঙ্গীতধর্মী চলচ্চিত্র, ২০১৭ সালের দ্বিতীয় সর্বোচ্চ আয়কারী চলচ্চিত্র এবং সর্বকালের সর্বোচ্চ আয়কারী ১৭তম চলচ্চিত্র। এছাড়া তিনি নোয়া বাউমব্যাকের নাট্যধর্মী হাস্যরসাত্মক চলচ্চিত্র দ্য মেয়ারোভিট্‌জ স্টোরিজ-এ পার্শ্ব চরিত্রে অভিনয় করেন, যা কান চলচ্চিত্র উৎসবে প্রদর্শিত হয় ও সমাদৃত হয়।   টীকা    তথ্যসূত্র    বহিঃসংযোগ                  বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ব্রিটিশ অভিনেত্রী বিষয়শ্রেণী:২০শ শতাব্দীর ব্রিটিশ লেখিকা বিষয়শ্রেণী:২১শ শতাব্দীর ব্রিটিশ অভিনেত্রী বিষয়শ্রেণী:২১শ শতাব্দীর ব্রিটিশ লেখিকা বিষয়শ্রেণী:ব্রিটিশ চলচ্চিত্র অভিনেত্রী বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:ব্রিটিশ নারী চিত্রনাট্যকার বিষয়শ্রেণী:ব্রিটিশ নাস্তিক বিষয়শ্রেণী:ব্রিটিশ পরিবেশবাদী বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:ব্রিটিশ মানবাধিকার কর্মী বিষয়শ্রেণী:ব্রিটিশ নারীবাদী লেখিকা বিষয়শ্রেণী:লন্ডনের অভিনেত্রী বিষয়শ্রেণী:লন্ডনের লেখিকা বিষয়শ্রেণী:শ্রেষ্ঠ অভিনেত্রী বিভাগে একাডেমি পুরস্কার বিজয়ী বিষয়শ্রেণী:এম্পায়ার পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী বিষয়শ্রেণী:গোল্ডেন গ্লোব পুরস্কার (সেরা চিত্রনাট্যকার) বিজয়ী বিষয়শ্রেণী:প্রাইমটাইম এমি পুরস্কার বিজয়ী বিষয়শ্রেণী:শ্রেষ্ঠ অভিনেত্রী বিভাগে বাফটা পুরস্কার বিজয়ী বিষয়শ্রেণী:শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার বিজয়ী বিষয়শ্রেণী:রাইটার্স গিল্ড অব আমেরিকা পুরস্কার বিজয়ী বিষয়শ্রেণী:এইচআইভি/এইডস কর্মী বিষয়শ্রেণী:২০শ শতাব্দীর নাস্তিক বিষয়শ্রেণী:২১শ শতাব্দীর নাস্তিক বিষয়শ্রেণী:ব্রিটিশ নারীবাদী লেখক বিষয়শ্রেণী:ব্রিটিশ ডেমহুড প্রাপ্ত অভিনেত্রী বিষয়শ্রেণী:অডিওবই পাঠক বিষয়শ্রেণী:ব্রিটিশ চিত্রনাট্যকার বিষয়শ্রেণী:ব্রিটিশ শেকসপিয়রীয় অভিনেত্রী বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:ব্রিটিশ কণ্ঠাভিনেত্রী বিষয়শ্রেণী:ব্রিটিশ কৌতুকাভিনেত্রী বিষয়শ্রেণী:ধর্মের সমালোচক বিষয়শ্রেণী:শ্রমিক দল (যুক্তরাজ্য) এর ব্যক্তি বিষয়শ্রেণী:লন্ডনের লেখক বিষয়শ্রেণী:ব্রিটিশ বেতার অভিনেত্রী বিষয়শ্রেণী:ধর্মের ব্রিটিশ সমালোচক বিষয়শ্রেণী:নিউনহ্যাম কলেজ, কেমব্রিজের প্রাক্তন শিক্ষার্থী